આપણે જ્યારે મેકઅપ માટે કૉસ્મેટિક્સ લેવા જઈએ ત્યારે સેલ્સપર્સન આપણને પૂછે છે કે તમારી સ્કિન-ટાઇપ કઈ છે, તમને એ પ્રમાણે કૉસ્મેટિક્સ દેખાડીએ. આમ પૂછવાનું કારણ આપણને ક્યારેક સમજાતું નથી. આપણને લાગે છે કે બધાની સ્કિન-ટાઇપ ભલે અલગ હોય, પણ મેકઅપ તો એક જ હોય છે. પણ ના, આપણી સ્કિન-ટાઇપ પ્રમાણે જેમ બાકીની બ્યુટી-પ્રોડક્ટ્સ અલગ હોય છે એમ કૉસ્મેટિક્સ પણ અલગ હોય છે. જો તમારી સ્કિન-ટાઇપ પ્રમાણે મેકઅપ ન કરો તો તમને એની સાઇડ-ઇફેક્ટ પણ થઈ શકે છે. બોરીવલીના ડર્મેટોલૉજિસ્ટ સ્વપ્નિલ સંઘવી કહે છે, ‘મેક-અપ સ્કિન-ટાઇપ પ્રમાણે જ કરવો જોઈએ. સ્કિન-ટાઇપમાં ઑઇલી, ડ્રાય, સેન્સિટિવ અને કૉમ્બિનેશન સ્કિન હોય છે. જો તમે સ્કિન-ટાઇપ પ્રમાણે મેકઅપ ન કરો તો એની સાઇડ-ઇફેક્ટ થઈ શકે છે. મેકઅપ કરતા સમયે ફાઉન્ડેશન અને પ્રાઇમર મસ્ટ છે.’